cyanic-selkie/wikianc huggingface dataset:
მარიხუანა
21-ე საუკუნე
კანადის ლიცენზირებულ მწარმოებელთა სისტემა მიზნად ისახავს მსოფლიოში ოქროს სტანდარტი გახდეს კანაფის უსაფრთხო და სუფთა წარმოებისთვის. ასევე მათ აქვთ ლაბორატორია კანაფის ახალი ჯიშების გამოსაყვანად. იმის გამო, რომ პრეპარატი სულ უფრო მეტად განიხილებოდა, როგორც ჯანმრთელობის საკითხი კრიმინალური ქცევის ნაცვლად, მარიხუანას ლეგალიზება ან დეკრიმინალიზაცია განხორციელდა აგრეთვე: ჩეხეთში, კოლუმბიაში, ეკვადორში, პორტუგალიაში და სამხრეთ აფრიკაში. სამედიცინო მარიხუანა ლეგალიზებული იყო მექსიკაში 2017 წლის შუა რიცხვებში; კანონმდებლები გეგმავენ მისი რეკრეაციული სარგებლობის ლეგალიზებას 2019 წლის ბოლოსთვის.
ურუგვაი და კანადა ერთადერთი ქვეყნებია, რომლებმაც სრულად დააკანონეს რეკრეაციული კანაფის მოხმარება და გაყიდვა ქვეყნის მასშტაბით. შეერთებულ შტატებში ათმა შტატმა და კოლუმბიის ოლქმა დაკანონეს კანაფის რეკრეაციული გამოყენება, თუმცა ის ფედერაციულად უკანონოა. კომერციული გაყიდვების შესახებ კანონები განსხვავდება  ყველა სახელმწიფოში. სასამართლომ საქართველოში და სამხრეთ აფრიკაში გამოიწვია კანაფის მოხმარების ლეგალიზება, მაგრამ არა ლეგალურია გაყიდვები. შეზღუდული აღსრულების პოლიტიკა ასევე მიღებულია მრავალ ქვეყანაში, განსაკუთრებით ესპანეთსა და ნიდერლანდებში, სადაც კანაფის გაყიდვის უფლება აქვთ ლიცენზირებულ დაწესებულებებში.
მარიხუანა საქართველოში
კანონი ეხმიანება საკონსტიტუციო სასამართლოს 2017 წლის გადაწყვეტილებას, რომლის თანახმად, საქართველოში მარიხუანის მოწევა არის ლეგალური, ოღონდ მხოლოდ მოწევაზე და არა მარიხუანასთან დაკავშირებულ სხვა ქმედებებზე. მარიხუანის მოხმარება იკრძალება საზოგადოებრივი თავშეყრის ადგილებში: ქუჩაში, კაფეებში, რესტორნებში, პარკებში, სტადიონზე, ტრანსპორტში, კინოში, თეატრში, სკოლების და საგანმანათლებლო დაწესებულებების მიმდებარე ტერიტორიაზე. საზოგადოებრივი თავშეყრის ადგილებში მოწევა ადმინისტრაციული სამართალდარღვევაა და ჯარიმდება. ასევე მოწევა აკრძალულია სამუშაო ადგილას. მარიხუანის მოხმარება ეკრძალება პირს, რომელსაც ჯერ არ შეუსრულდა 21 წელი, არასრულწლოვანის წაქეზება და დაყოლიება ნარკოტიკული ნივთიერების მოხმარებისკენ ან ასევე ორი ან ორზე მეტი ადამიანის წაქეზება სისხლის სამართლის დანაშაულია და  ექვსიდან ათ წლამდე პატიმრობას ითვალისწინებს. ასევე იკრძალება არა მარტო მარიხუანის მოხმარება, არამედ მარიხუანის ზემოქმედების ქვეშ ყოფნა არასრულწლოვანი ადამიანის თანდასწრებით. ამ ნორმის დარღვევა ჯარიმას ითვალისწინებს.
რაც შეეხება შეძენა/შენახვის რაოდენობას, 5-დან 70 გრამამდეა მცირე ოდენობა, ხოლო 70-ის ზემოთ დიდი ოდენობა. თუ პირადი მოხმარების მიზნით, მომხმარებელი შეიძენს 70 გრამამდე გამომშრალ ან 100 გრამამდე ნედლ მარიხუანას, ციხე არ დაემუქრება, თუმცა ეს არ ნიშნავს, რომ სისხლის სამართლის დამნაშავე არ არის,  კანონის თანახმად, ამ დოზით მარიხუანის შეძენა/შენახვა კვლავ სისხლის სამართლის დანაშაულად ითვლება, ამ დანაშაულისთვის კანონი პატიმრობას აუქმებს, მაგრამ ალტერნატიულ სასჯელს არ განსაზღვრავს. დიდი ოდენობის ფლობა (70 გრამზე მეტი) პირველივე ჯერზე სისხლის სამართლის დანაშაულია და პატიმრობას ითვალისწინებს. რაც შეეხება ძალიან მცირე რაოდენობით მარიხუანის შეძენა/შენახვა/გადაზიდვას (5 გრამამდე გამომშრალი და 10 გრამამდე ნედლი) სისხლის სამართლებრივი პასუხისმგებლობა მთლიანად მოხსნილია და დარჩენილია ადმინისტრაციული სასჯელი - 500 ლარიანი ჯარიმა.
მარიხუანას მოხმარება საქართველოში ლეგალური 2018 წლის 30 ივლისს, საკონსტიტუციო სასამართლოს გადაწყვეტილებით გახდა. საკონსტიტუციო სასამართლომ პოლიტიკური მოძრაობა “ გირჩის” სარჩელის საფუძველზე გააუქმა მუხლი, რომლის თანახმადაც საქართველოში მარიხუანის მოხმარება აკრძალული იყო და მისი მოხმარება ისჯებოდა ადმინისტრაციული სასჯელით. საკონსტიტუციო სასამართლომ მიიჩნია, რომ “მარიხუანის მოხმარება, წარმოადგენს პიროვნების თავისუფალი განვითარების უფლებით დაცულ ქმედებას”. სასამართლო ამ გადაწყვეტილების შედეგად მარიხუანის მოხმარების პროცესი ლეგალური გახდა. საჭირო გახდა მთელი კანონმდებლობის საკონსტიტუციო სასამართლოს გადაწყვეტილებასთან შესაბამისობაში მოყვანა. სწორედ ამის მცდელობაა შსს-ს მიერ ინიცირებული ახლადდამტკიცებული კანონი.
გვერდითი მოვლენები
ფიზიოლოგიური ეფექტები, რომელსაც ადგილი აქვს მარიხუანას მოხმარების შემდეგ:
ეფექტები, რომელსაც მარიხუანა იწვევს ადამიანის ქცევებში:
ნერვოფსიქოლოგიური ეფექტები, რომელსაც იწვევს მარიხუანა:
მარიხუანა მოქმედებს აზროვნებაზე, გაგების უნარზე, აბსტრაქტულ აზროვნებაზე, სწავლის შესაძლებლობაზე. მარიხუანას, დოზისა და მისი მომხმარებლის ათვისების უნარის გათვალისწინებით შეუძლია გამოიწვიოს პანიკა, მოუსვენრობა და ტოქსიკური ფსიქოზი. მისმა ხანგრძლივმა მოხმარებამ, შეიძლება სტრუქტურული და ფუნქციონალური ცვლილებები გამოიწვიოს. მარიხუანას მოხმარება იწვევს თამბაქოს მწეველთათვის დამახასიათებელ მთელ რიგ მავნე ეფექტებს: ბრონქიტი, ფარინგიტი, სინუსიტი, იგი ხელს უწყობს ზედა სასუნთქი გზებისა და არხების დაავადებებს.
ტაპტიკოვო (ბაშკირეთი)
ტაპტიკოვო (Таптыково; Таптыков) — სოფელი რუსეთში, ბაშკირეთში, უფის რაიონში. მიეკუთვნება ტაპტიკოვის სოფსაბჭოს. რაიონულ ცენტრ უფიდან განლაგებულია 25 კილომეტრში, ხოლო უახლოეს რკინიგზის სადგურ ავდონიდან 7 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 734 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:უფის რაიონის სოფლები
ვლედიასა
ვლედიასა (Vlădeasa) — მთა რუმინეთში, დასავლეთ რუმინეთის მთებში. ვლედიასის მასივის უმაღლესი წერტილი. სიმაღლე ზღვის დონიდან 1836 მ აღწევს.
რესურსები ინტერნეტში
კატეგორია:რუმინეთის მთები
ლუციუს ემილიუს პაულუსი
ლუციუს ემილიუს პაულუსი (Lucius Aemilius Paulus Macedonicus) — ძველი რომის ცნობილი პოლიტიკოსი და მხედართმთავარი. ძვ. წ. 182 და 168 წლების კონსული.
დაიბადა დაახლ. ძვ. წ. 229 წელს ლუციუს ემილიუს პაულუსის ოჯახში. მიეკუთვნება პაულუსების პატრიციულ ოჯახს. მამამისის კანეს ბრძოლაში დაღუპვის შემდეგ გახდა გავლენიანი ოჯახის მეთაური. ძვ. წ. 182 და ძვ. წ. 168 წლებში რომის რესპუბლიკის კონსული იყო.
ავარული ვიკიპედია
ავარული ვიკიპედია (Авар Википедия) — ვიკიპედიის განყოფილება ავარულ ენაზე. თავისუფალი ენციკლოპედია. გაეშვა 2004 წელს. 2016 წლის 16 ივნისის მდგომარეობით მოიცავს 2275 სტატიას. 2006 წლის ივნისში შეიქმნა მე-100 სტატია. აქტიურ მომხმარებელთა რიცხვი დაახლოებით 20-მდეა.
რესურსები ინტერნეტში
კატეგორია:ვიკიპედიები ენების მიხედვით
ანაბა
ანაბა (عنابة, ‘Annābah), 1830–1963 წლებში ბონი (Bône) — უდიდესი ქალაქი და ნავსადგური ჩრდილო-აღმოსავლეთ ალჟირში. ანაბის პრივინციის ადმინისტრაციული ცენტრი. მდებარეობს ხმელთაშუა ზღვის სანაპიროზე, ხმელთაშუა ზღვის სანაპიროზე, ანაბის ყურეში, ჯებელ-ედუგის მთის ძირში.
2008 წლის მონაცემებით ქალაქში 257 359 ადამიანი ცხოვრობს. ის არის მნიშვნელოვანი სატრანსპორტო და სამრეწველო ცენტრი. სარკინიგზო და საავტომობილო გზების კვანძი.
ანაბაში არის სუპერფოსფატის, გოგირდმჟავას, საღებავების წარმოება; ვაგონთმშენებელი სახელოსნოები, თამბაქოს ქარხანა, ზეთსახდელი, საპნის, საკონსერვო ქარხნები, წისქვილები, მეტალურგიული ქარხანა.
ქალაქის არქიტექტურული ძეგლებიდან აღსანიშნავია ხიდი, ბუ მერუანის მეჩეთი. ანაბას მახლობლად ძველი ქალაქის — ჰიპონის ნანგრევებია.
სქოლიო
კატეგორია:ალჟირის ქალაქები
ღმერთის ხელი
ღმერთის ხელი (La Mano de Dios, The Hand of God) — ერთ-ერთი ყველაზე ცნობილი საფეხბურთო გოლი, რომელიც 51-ე წუთზე ხელით გაიტანა დიეგო მარადონამ ინგლისის ეროვნული საფეხბურთო ნაკრების კარში 1986 წლის მსოფლიო ჩემპიონატის მეოთხედფინალში. საფეხბურთო მატჩი 1986 წლის 22 ივნისს გაიმართა მეხიკოს სტადიონ „აცტეკაზე“.
2002 წელს ერთ-ერთ სატელევიზიო გადაცემაში მარადონამ აღნიშნა, რომ ეს იყო შურისძიება ფოლკლენდის ომისათვის. ბრიტანულმა პრესამ ეს გოლი „ეშმაკის ხელად“ მონათლა.
რესურსები ინტერნეტში
კატეგორია:ფეხბურთის ისტორია
ჰრანტ ბაგრატიანი
ჰრანტ ბაგრატიანი (Հրանտ Բագրատյան; დ. 18 ოქტომბერი, 1958, ერევანი, სომხეთის სსრ) — სომეხი პოლიტიკოსი. სომხეთის პრემიერ-მინისტრი 1993-1996 წლებში.
ჰრანტ ბაგრატიანი 1958 წლის 18 ოქტომბერს ერევანში დაიბადა. 1965 წელს სწავლა დაიწყო ერევნის №49 სკოლაში, რომელიც დაამთავრა 1975 წელს. 1975-1979 წლებში უმაღლესი განათლება მიიღო ერევანში, რის შემდეგაც ჯარში წავიდა და ორი წლის განმავლობაში მოსკოვში იყო. დაბრუნდა 1981 წელს და სწორედ ამის შემდეგ დაიწყო მისი პოლიტიკური კარიერა.
1990 წელს ჰრანტი დაინიშნა სომხეთის ეკონომიკის მინისტრად. 1991 წელს ის დროებით ასრულებდა პრემიერ-მინისტრის მოვალეობის, რის შემდეგაც კვლავ გახდა სომხეთის ეკონომიკის მინისტრი და ვიცე-პრემიერი. 1993 წლის 2 თებერვალს ის ხოსროვ არუთინიანის ნაცვლად დამოუკიდებელი სომხეთის რიგით მე-3 პრემიერ-მინისტრი გახდა.
სამი წლის განმავლობაში ის ამ პოსტზე რჩებოდა, მაგრამ 1996 წლის 4 ნოემბრიდან ის უკვე აღარ არის სომხეთის პრემიერ-მინისტრი. ამის შემდეგ ის საზოგადოებისათვის უფრო და უფრო შეუმჩნეველი გახდა და პოლიტიკას თავი დაანება. 2006-2007 წლებში ის ბანკის კონსულტანტადაც კი მუშაობდა.
ლიტერატურა
კატეგორია:სომხეთის პრემიერ-მინისტრები კატეგორია:დაბადებული 1958 კატეგორია:დაბადებული 18 ოქტომბერი
აბუ მუსლიმი
აბდ ალ-რაჰმან იბნ მუსლიმ აბუ მუსლიმი (أبو مسلم; დ. 727 — გ. 755) — ომაიანების წინააღმდეგ ხორასნელთა აჯანყების ბელადი. წარმოშობით სპარსელი, ყოფილი მონა. აბასიანების მომხრეთა დავალიანებით 747 მარვის ოაზისში სათავეში ჩაუდგა აჯანყებას, რომელიც სწრაფად მოედო დასავლეთ ირანსა და ერაყს. აჯანყებაში მონაწილეობდნენ ომაიანთა ხელისუფლებით უკმაყოფილო ირანელი გლეხები და ფეოდალები (დეჰყანები), მონები, არაბთა ზოგიერთი ტომი. 747-748 წლებში აბუ მუსლიმის ლაშქარმა აიღო მარვი, ნიშაბური და ტუსი, 749 წელს დაამარცხა ომაიანები ნაჰავანდთან, ხოლო 750 წელს გადამწყვეტი გამარჯვება მოიპოვა მდინარე დიდ ზაბზე. 750-755 წლებში აბასიანთა გაბატონების შემდეგ იყო ხორასნის ნაცვალი. აბუ მუსლიმი მოაკვლევინა ხალიფა ალ-მანსურმა.
ერდი
ერდი (Érd; Hanselbeck; ხორვატ. Andzabeg; Hamzabey) — ქალაქი უნგრეთში, პეშტის მედიეში. მიეკუთვნება ბუდაპეშტის აგლომერაციას.
მარიამ ცერცვაძე
მარიამ ცერცვაძე (დ. 7 აგვისტო, 1999,  ) —  ქართველი სპორტსმენი (სამბო), სამბოში ახალგაზრდებს შორის ევროპის ჩემპიონატის ვერცხლის პრიზიორი (2019, 80 კგ).
ერდი
ისტორია
ეს ტერიტორია ჯერ კიდევ უძველესი დროიდან ყოფილა დასახლებული. როგორც არქეოლოგიური გათხრები აჩვენებს, პრეისტორიულ ადამიანს აქ 50 000 წლის წინ უცხოვრია.
მარიამ ცერცვაძე
რესურსები ინტერნეტში
კატეგორია:დაბადებული 7 აგვისტო კატეგორია:დაბადებული 1999 კატეგორია:ქართველი სამბისტები მარიამ
ერდი
ისტორია
თავად ერდი წერილობით წყაროებში პირველად 1243 წელს იხსენიება. სახელი მომდინარეობს უნგრული სიტყვებიდან „erdő“ (ტყე) და „ér“ (ნაკადული).
ოსმალთა მიერ უნგრეთის ოკუპაციის დროს, 1543 წელს თურქემბა ერდიც აიღეს, მას შმდეგმ, რაც სეკეშფეჰერვარის ციხესიმაგრე დაეცა. შემდეგში თურქებმა მეჩეთი ააშენეს.
სქოლიო
კატეგორია:უნგრეთის ქალაქები
სანსოლი
სანსოლი (Sansol) — ქალაქი და მუნიციპალიტეტი ესპანეთში, შედის ნავარის პროვინციის ესტელია-ოქსიდენტალის კომარკის შემადგენლობაში. ფართობი — 13,31 კმ². მოსახლეობა — 97 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
Кв
Кв, кв — კირილური დამწერლობის დიგრაფი. გამოიყენება აბაზურ ენაში.
კატეგორია:კირილური დიგრაფები
ლიტვის აქტივისტთა ფრონტი
ლიტვის აქტივისტთა ფრონტი Lietuvos Aktyvistų Frontas, LAF) — ლიეტუვის დამოუკიდებლობის მომხრეთა იატაკქვეშა ორგანიზაცია. არსებობდა 1940-1941 წლებში. მხარს უჭერდა ფაშისტური გერმანია.
ორგანიზაციის დამაარსებლად ითვლება ლიტველი კაზის შკირპა, რომელსაც სსრკ-ის მიერ ლიეტუვის დაპყრობის დროს გერმანიაში ელჩის თანამდებობა ეკავა. ორგანიზაციის ერთ-ერთი აქტივისტი იყო პიატრას პაულაიტისი. ფრონტის ფილიალები წარმოიქმნა ლიეტუვის სხვადასხვა ქალაქებშიც. 1941 წლის 22 აპრილს კაუნასში ორგანიზაციის მომხრეებმა ჩამოაყალიბეს ლიეტუვის დროებითი მთავრობა. პრემიერ-მინისტრად დანიშნეს კაზის შკირპა. იგეგმებოდა, რომ დროებითი მთავრობა ხელისუფლებაში მოვიდოდა მას შემდეგ, რაც გერმანული არმია საბჭოთა არმიას ლიეტუვიდან გააძევებდა, თუმცა სულ მალე შინაგან საქმეთა სახალხო კომისარიატმა ორგანიზაციის წევრები დააპატიმრა.
რესურსები ინტერნეტში
კატეგორია:ლიეტუვის ისტორია
Кк
Кк, кк — კირილური დამწერლობის დიგრაფი. გამოიყენება ხუნძურ, აღულურ, ლაკურ, თაბასარანულ ენაში.
კატეგორია:კირილური დიგრაფები
აბუსირი
ლიტერატურა
კატეგორია:ეგვიპტის სოფლები
ვიშჰოროდის რაიონი
სქოლიო
კატეგორია:კიევის ოლქის რაიონები
ლაკური ვიკიპედია
ლაკური ვიკიპედია (Лакку мазрал Википедия) — ვიკიპედიის განყოფილება ლაკურ ენაზე. თავისუფალი ენციკლოპედია. გაეშვა 2006 წელს. 2016 წლის 16 ივნისის მდგომარეობით მოიცავს 1209 სტატიას. 2010 წლის დეკემბერში შეიქმნა მე-100 სტატია, ხოლო 2011 წლის ივლისში მე-1000 სტატია. აქტიურ მომხმარებელთა რიცხვი 10-მდეა. ლაკური ვიკიპედიის სიღრმე დიდია და უდრის 217.6 პუნქტს.
იანაული (ასკინოს რაიონი)
იანაული  (Яңауыл) — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 53 ადამიანი. რაიონულ ცენტრ ასკინოდან დაშორებულია 36 კილომეტრით. უახლოესი რკინიგზის სადგურია კუედა, რომელიც დაშორებულია 80 კმ-ით.
რესურსები ინტერნეტში
კატეგორია:ასკინოს რაიონის სოფლები
Ку
Ку, ку — კირილური დამწერლობის დიგრაფი. გამოიყენება ადიღეურ, ყაბარდოულ ენაში.
კატეგორია:კირილური დიგრაფები
ნერსეს აშტარაკელი
ნერსეს V აშტარაკელი — სომხური სამოციქულო ეკლესიის კათოლიკოსი 1843-1857 წლებში. იყო სომხური ეკლესიის თბილისის არქიეპისკოპოსი. 1824 წელს დააარსა ნერსესის სასწავლებელი, რომელშიც აღიზარდა სომხეთის კულტურის და მეცნიერების არაერთი მოღვაწე.
ლიტერატურა
კატეგორია:სომხეთის კათოლიკოსები კატეგორია:გარდაცვლილი 1857 კატეგორია:დაბადებული 1770
ნიზამ ალ-მულქი
აბუ ალი ალ ჰასან ბენ ალი ბენ ისაკ ალ-თუსი, უფრო ცნობილი როგორც ნიზამ ალ-მულქი ( (დ. 10 აპრილი, 1018 — გ. 14 ოქტომბერი, 1092) ) — სპარსელი სწავლული, თურქ-სელჩუკთა იმპერიის ვეზირი. 1072 წლიდან, ალფ-არსლანის გარდაცვალების შემდეგ, 20 წლის განმავლობაში აბსოლუტური ძალაუფლებით განაგებდა სელჩუკთა იმპერიას. მან შექმნა მედრესეების სისტემა, საშუალო ან უმაღლესი სასწავლებელი მეჩეთში ან მეჩეთთან, სადაც ასწავლიდნენ სუნიტური ისლამის რელიგიას და იურიდიულ დოგმებს, ამზადებდნენ სასულიერო და საერო მოხელეებს. გარდაიცვალა 1092 წლის 14 ოქტომბერს ნეჰავენდში.
Siaset Nameh
ნიზამ ალ-მულკს ეკუთვნის ნაშრომი სახელწოდებით „Siaset Nameh“ — წიგნი სახელმწიფოს განმგებლობისათვის. ეს წიგნი, უკეთ რომ ვთქვათ, ერთგვარი პოლიტიკური ტრაქტატი შეუკვეთავს მალიქ-შაჰს ვაზირისათვის. „Siaset Nameh“ წარმოადგენს ერთგვარ რჩევებს, თუ როგორ მოაწყოს სახელმწიფოს განმგებელმა ლაშქარი, როგორ მოაწყოს მსტოვრების დაგზავნის საქმე, როგორ მოექცეს ქვეშევრდომებს, ჩაახშოს აჯანყებანი, გაასამართლოს დამნაშავენი, როგორ უთვალთვალოს მსაჯულებს, ამირებსა და სხვა დიდმოხლეებს. ნაწარმოებში ჩართულია იგავები და შეგონებანი. ევროპა ამ შესანიშანვ დოკუმენტს გაეცნო ფრანგი ორიენტალისტის თარგმანის მეოხებით.
რესურსები ინტერნეტში
კატეგორია:დაბადებული 10 აპრილი კატეგორია:დაბადებული 1018 კატეგორია:გარდაცვლილი 14 ოქტომბერი კატეგორია:გარდაცვლილი 1092 კატეგორია:შუა საუკუნეების მწერლები
შალვა ქვასროლიაშვილი
შალვა ქვასროლიაშვილი (დ. 1954, სოფელი აკურა, თელავის რაიონი — გ. 13 აპრილი, 1989, თბილისი) — 9 აპრილის ტრაგედიის გმირი.
ბიოგრაფია
შალვა ქვასროლიაშვილი დაიბადა 1954 წელს. აკურის საშუალო სკოლაში შევიდა 1961 წელს. დაასრულა 1970-71 წელს. დაამთავრა თბილისის ქორეოგრაფიული სასწავლებელი. მუშაობდა მუსიკის მასწავლებლად თელავის სკოლებში.
1989 წლის 13 აპრილს ტრაგიკულად დაიღუპა თბილისში, რუსთაველის გამზირზე გამართული საპროტესტო დემონსტრაციის დარბევის დროს. დაკრძალეს 18 აპრილს თელავის მუნიციპალიტეტის სოფელ აკურაში.
2014 წლის 9 აპრილს, ტრაგიკული მოვლენებიდან 25 წლის თავზე საქართველოს პრეზიდენტმა გიორგი მარგველაშვილმა ოჯახის წევრებს წმინდა გიორგის სახელობის გამარჯვების ორდენი გადასცა.
სქოლიო
კატეგორია:დაბადებული 1954 კატეგორია:გარდაცვლილი 13 აპრილი კატეგორია:გარდაცვლილი 1989 კატეგორია:9 აპრილის ტრაგედიის დროს დაღუპულები შალვა
ევროვიზიის სიმღერის კონკურსი 2017
ევროვიზიის სიმღერის კონკურსი 2017 — ევროვიზიის სიმღერის 62-ე კონკურსი, რომელიც გაიმართება კიევში (უკრაინა). უკრაინამ კონკურსის მასპინძლობის უფლება მოიპოვა 2016 წლის კონკურსში ჯამალას სიმღერის „1944“ გამარჯვების შედეგად. ეს იქნება მეორედ ჩატარებული კონკურსი კიევში, მას შემდეგ, რაც 2005 წელს ჩატარდა. კონკურსი შედგება ორი ნახევარფინალისგან, რომელიც გაიმართება 9 და 11 მაისს და ფინალი 13 მაისს 2017 წელს. კონკურსში მონაწილეობას მიიღებენ 42 ქვეყნის წარმომადგენლები.
ჩატარების ადგილი
2016 წლის 9 სექტემბერს ევროვიზიის ჩატარების ადგილად არჩეულ იქნა კიევის საერთაშორისო საგამოფენო ცენტრი, რაც უკრაინის ყველაზე დიდ საგამოფენო სივრცეს წარმოადგენს. საგამოფენო ცენტრი არის მრავალი საერთაშორისო კულტურული და საქმიანი ღონისძიების ჩატარების ადგილი.
კიევმა 2005 წელს უმასპინძლა ევროვიზიის სიმღერის კონკურს, ის ჩატარდა სპორტის სასახლეში. მაშინ უკრაინამ კონკურსის მასპინძლობის უფლება მოიპოვა 2004 წლის კონკურსში რუსლანას სიმღერის „Wild Dances“ გამარჯვების შედეგად.
მონაწილეები
2016 წლის 31 ოქტომბერს გამოცხადებული იყო, რომ 2017 წლის კონკურსში მონაწილეობას მიიღებდა 42 ქვეყანა. კონკურსში მონაწილეობის მისაღებად დაბრუნდნენ პორტუგალია და რუმინეთი, თუმცა გავიდა ბოსნია და ჰერცეგოვინა. კონკურსი აგრეთვე დატოვა რუსეთმა, მას შემდეგ, რაც მის წარმომადგენელ, იულია სამოილოვას, აუკძალეს უკრაინის ტერიტორიაზე შესვლა რუსეთის მიერ ანექსირებულ ყირიმში ვიზიტის გამო.
პირველი ნახევარფინალი
პირველ ნახევარფინალში მონაწილეობას 18 სახელმწიფოს წარმომადგენელი მიიღებს. ხმის მიცემის უფლება ასევე ექნება დიდი ხუთეულის სამ სახელმწიფოს — იტალიას, ესპანეთსა და გაერთიანებულ სამეფოს.
სქოლიო
კატეგორია:ევროვიზიის სიმღერის კონკურსები წლების მიხედვით
შენი სახელით მომმართე (ფილმი)
ფილმზე მუშაობა დაიწყო 2007 წელს, როდესაც პროდიუსერებმა პიტერ სპირსმა და ჰოვარდ როზმენმა ასიმანის ნოველის ეკრანიზაციის უფლება მიიღეს. თავდაპირველად რეჟისორი უნდა გამხდარიყო ჯეიმზ აივორი, მაგრამ მის ნაცვლად რეჟისორად აიყვანეს ლუკა გუადანინო, ხოლო თავად სცენარისტის და პროდიუსერის როლი მოირგო.
პროექტს დისტრიბუცია გაუწია Sony Pictures Classics-მა, ხოლო მსოფლიო პრემიერა შედგა სანდენსის კინოფესტივალზე 2017 წლის 22 თებერვალს. ფილმმა მიიღო უამრავი ჯილდო და დაიმსახურა უმაღლესი შეფასებები კრიტიკოსებისგან. მათ ძირითადად შეაქეს სცენარი, რეჟისურა და მუსიკა. ოსკარის 90-ე დაჯილდოებაზე გაიმარჯვა ნომინაციაში საუკეთესო ადაპტირებული სცენარი და ასევე ნომინირებული იქნა საუკეთესო სურათისთვის, საუკეთესო მსახიობი კაცისთვის (შალამე) და საუკეთესო ორიგინალური სიმღერისთვის („საიდუმლო სიყვარული“). აივორიმ ასევე მიიღო რამდენიმე ჯილდო შემდეგი დაჯილდოების ცერემონიებისგან: Critics' Choice Awards, აშშ-ის სცენარისტების გილდიის პრემია და ბრიტანული აკადემიის ფილმების დაჯილდოება. შალამე ნომინირებული იქნა ბრიტანული აკადემიის ფილმების დაჯილდოების, Critics' Choice Movie Award-ის, კინომსახიობთა გილდიის და ოქროს გლობუსის დაჯილდოების ცერემონიებზე.
სიუჟეტი
მოქმედება ხდება 1983 წლის ზაფხულში ჩრდილოეთ იტალიის ერთ-ერთ სოფელში. ელიო პერლმანი, 17 წლის ამერიკელ-იტალიელი ებრაელი ბიჭი მშობლებთან ერთად ცხოვრობს. ელიოს მამა, პროფესიით არქეოლოგია. იგი ოჯახში მოიწვევს თავის 24 წლის ამერიკელ-ებრაელ სტუდენტს — ოლივერს სოფელში ზაფხულის გასატარებლად, ასევე განზრახული აქვს აკადემიური ნაშრომის მომზადებაში დაეხმაროს მას. ელიო ბევრ დროს უთმობს წიგნების კითხვას, ინსტრუმენტზე დაკვრასა და თავის მეგობარ გოგონა მარციასთან დროის გატარებას. ბიბლიოფილი და მუსიკის მოყვარული ელიო ბევრ საერთოს პოულობს ოლივერთან. ნელ-ნელა ელიო და ოლივერი იწყებენ დროის ერთად გატარებას, საიდანაც მაცდური ურთიერთობა იწყება: ერთად ბანაობენ აუზში, ირუჯებიან, დადიან გრძელ დისტანციებზე ქალაქში, ელიოს მამას არქეოლოგიურ ექსკურსიაზე მიჰყვებიან. ამასობაში, ელიო ურთიერთობას იწყებს მარციასთან და ტრაბახობს კიდეც ამით ოლივერის წინაშე. სინამდვილეში კი აკვირდება მის რეაქციას. მალე საკუთარ თავს შეატყობს, რომ ნელ-ნელა უფრო მეტად მოსწონს ოლივერი, შეიპარება მის ოთახში და ყნოსავს მის საცურაო კოსტიუმს. იმავე დღეს, მოგვიანებით, ოლივერი რაღაც საქმეზე მიდის ქალაქში, ელიოც მიჰყვება, უსაქმურობას მოიმიზეზებს. ადგილზე მისვლისას საუბრობენ სხვადასხვა თემებზე, მათ შორის პირველ მსოფლიო ომზე და პიავეს ბრძოლაზე, რომლის შესახებაც ოლივერს არაფერი სმენია. ელიო უყვება ბრძოლის დეტალებს. სტუმარი გაკვირვებულია ელიოს ერუდიციით, მაგრამ პასუხად იღებს იმას, რომ ელიომ არაფერი იცის იმის შესახებ, რაც რეალურად მნიშვნელოვანია და რასაც ღირებულება აქვს მისთვის. „რა არის მნიშვნელოვანი?“- ეკითხება ოლივერი. „იცი, რასაც ვგულისხმობ“, - ესმის პასუხად, ოლივერი დაბნეულია. ელიო აგრძელებს - „ვიფიქრე, რომ უნდა გცოდნოდა, იმიტომ, რომ მინდოდა გცოდნოდა, მინდოდა, რომ გცოდნოდა“ და ამას უკვე თავისთვის იმეორებს რამდენჯერმე, მაგრამ ოლივერი შორსაა და ეს გაუბედავი აღსარება აღარ ესმის უკვე. მაგრამ პირისპირ შეხვედრისას, ელიო კვლავ აგრძელებს - „ამას შენ გარდა ვერავის ვეტყვი“. ოლივერი თითქოს უხვდება, რისი თქმაც უნდა მას, მაგრამ იმ მომენტში ამჯობინებს, არ შეიმჩნიოს, რაც მოსიმინა - „აჯობებს, მსგავს საკითხებზე არ ვილაპარაკოთ“. ელიო უკვე ნანობს ნათქვამს. უხმოდ ბრუნდებიან სოფელში. შინმისულებს სტუმრები ხვდებათ, სუფრასთან მაცხარებულნი კამათობენ პოლიტიკაზე, დაძაბულ ელიოს ცხვირიდან სისხლი წასკდება და სახლში შედის, ოლივერიც მიჰყვება, ცდილობს, ესაუბროს და ცოტა გაამხიარულოს. იმ საღამოს ოლივერი გვიან ბრუნდება შინ, მისი უყურადღებობით განაწყენებული ელიო მეორე დღეს ურეკავს მარციას და შეხვედრას უნიშნავს. ღამით მინდორში წვება კიდეც გოგონასთან. მიუხედავად ამისა, შინდაბრუნებული ოლივერს წერს წერილს, რომ აუცილებლად ჭირდება მასთან ლაპარაკი. წერილს კარის ქვეშ შეუცურებს და იძინებს. მეორე დღეს მაგიდაზე ხვდება ოლივერის ბარათი, რომ გვიან ღამით ერთმანეთს უნდა შეხვდნენ. იმ დღეს ელიო მთლიანად მარციასთან ატარებს, მაგრამ გულშეკუმშული ოლივერთან შეხვედრას ელის - წამდაუწუმ საათს დაჰყურებს. შუაღამისას ერთმანეთს ხვდებიან - დიდხანს გაუბედავად ცდილობენ ერთმანერთთან მიახლოებას, ბოლო კი თავაშვებულ ემოციას ეძლევიან. გამთენიისას, ლოგინში ნებივრობისას, ოლივერი ეუბნება ელიოს: „შენი სახელით მომმართე და მე ჩემი სახელით მოგმართავ“.
დილას ოლივერი იმ ლურჯ პერანგს ჩუქნის ელიოს, რომელიც თავისი ჩამოსვლის დღეს ეცვა. ელიო დაბნეული ჩანს, ხმას არ იღებს, საცურაოდ მიდიან, მაგრამ დაძაბულობა წყვილს შორის მაინც არ ნელდება. ოლივერი დაბნეულია, ვერ ხვდება, რამდენად სწორი იყო მისი საქციელი წინა ღამით. საუზმის შემდეგ ოლივერი ქალაქში მიდის, ელიო ჩააკითხავს. ისევ დაბნეული და დათრგუნულია. ოლივერი ხვდება ამას და გულწრფელად ეუბნება, რომ ძალიან ბედნიერია წინა ღამით მომხდარი ფაქტით, რომ ამაში სანანებელი არაფერია და არც სამარცხვინო. ელიო იღიმის, უკვე დამშვიდებულია. შემდგომ დღეებში წყვილი უფრო მეტად უახლოვდება ერთმანეთს როგორც ფიზიკურად, ასევე — ემოციურად, მაგრამ ურთიერთობას საიდუმლოდ ინახავენ. ელიო მარსიას თავს არიდებს იმის მიუხედავად, რომ გოგონა ურთიერთობის შენარჩუნებას ცდილობს. ირკვევა, რომ ელიოს მშობლებმა დაახლოებით იციან წყვილს შორის არსებული ურთიერთობების შესახებ და ურჩევენ, სანამ ოლივერი შტატებში დაბრუნდება, მოინახულონ ბერგამო. წყვილი ბერგამოში სამ დღეს ატარებს. საბოლოოდ ოლივერი მიემგზავრება. ელიო იმდენად დათრგუნულია, რომ შინ დაბრუნებას ვერ ახერხებს და დედას ურეკავს, რომ რომ რკინიგზის სადგურზე მოაკითხოს და სახლში წაიყვანოს. მთელი გზას უხმოდ გადიან, ელიო შეუმჩნევლად ტირის. შინდაბრუნებული მოულოდნელად ხვდება მარსიას, გოგონა გრძნობს, რომ ელიო დიდ გასაჭირშია, ამჩნევს ემოციებს, რიგდებიან. მინი|ვილა ალბერგონი (გადაღებულია 2011 წელს). ფილმის ძირითადი საგადასაღებო ლოკაცია ოლივერის წასვლით გამოწვეული ელიოს ტკივილი აშკარაა. მამა გადაწყვეტს, ესაუბროს შვილს ძალიან ფრთხილად - უყვება, რომ ღრმა ბავშვობაში მასაც ჰქონდა დაახლოებით მსგავსი ურთიერთობა თავის მეგობართან, მაგრამ ისეთი სრულყოფილი არა, როგორიც ელიოსა და ოლივერს ჰქონდათ. ამიტომ, აჯობებს, მაქსიმალური მიიღოს იმ ჭეშმარიტი სიყვარულისგან, რომელიც ძალიან იშვიათია და რომელი სიყვარულიც მას და ოლივერს ერთმანეთთან აკავშირებდა.
გადის დრო. ხანუქას დღესასწაულზე, პროფესორის ოჯახში ტელეფონი რეკავს — ოლივერია. იგი ამცნობს, რომ დაინიშნა და მალე დაქორწინდება კიდეც. ცოლ-ქმარი ულოცავს და ბედნიერებას უსურვებს. საუბარს ელიო აგრძელებს, ოლივერი ეუბნება, რომ მას ახსოვს ყველაფერი, მაგრამ ამას ელიოსთვის აღარ აქვს მნიშვნელობა.
ტელეფონის გათიშვის შემდეგ დაზაფრული ელიო ბუხრის წინ ზის. ემოციების მთელი ნაკადია არეკლილი მის სახეზე, მშობლები და სახლის მობინადრეები საზეიმო სადილს ამზადებენ.
სქოლიო
კატეგორია:2017 წლის ფილმები კატეგორია:2010-იანი წლების რომანტიკული დრამატული ფილმები კატეგორია:ამერიკული რომანტიკული დრამატული ფილმები კატეგორია:ამერიკული ეროტიკული ფილმები კატეგორია:ბრაზილიური ეროტიკული ფილმები კატეგორია:ბრაზილიური რომანტიკული დრამატული ფილმები კატეგორია:ლუკა გუადანინოს ფილმები კატეგორია:ამერიკული ფილმები კატეგორია:ბრაზილიური ფილმები კატეგორია:ინგლისურენოვანი ფილმები კატეგორია:ამერიკულ რომანებზე დაფუძნებული ფილმები კატეგორია:ფრანგულენოვანი ფილმები კატეგორია:ფრანგული ფილმები კატეგორია:ფრანგული ეროტიკული ფილმები კატეგორია:ფრანგული რომანტიკული დრამატული ფილმები კატეგორია:იტალიურენოვანი ფილმები კატეგორია:იტალიური ფილმები კატეგორია:იტალიური ეროტიკული ფილმები კატეგორია:იტალიური რომანტიკული დრამატული ფილმები კატეგორია:Sony Pictures Classics-ის ფილმები კატეგორია:ფილმები ჰომოსექსუალიზმის შესახებ
ბეჟან გონაშვილი
ბეჟან გონაშვილი (დ. 18 სექტემბერი, 1956, სოფ. არბოშიკი, წითელწყაროს რაიონი) — ქართველი ეკონომისტი, პოლიტიკოსი.
1978 წელს დაამთავრა თბილისის სახელმწიფო უნივერსიტეტის სახლხო მეურნეობის დაგეგმვის ფაკულტეტი. 1978-1993 წლებში ეწეოდა პარტიულ-სამეურნეო საქმიანობას: 1978-1980 წლებში აგრონომ-ეკონომისტი, კოლმეურნეობების საქმეთა მთავარი სამმართველო, საქართველოს სსრ სოფლის მეურნეობის სამინისტრო. 1980-1981 წლებში იყო წამყვანი სპეციალისტი, ინფორმაციისა და პროგნოზირების სამმართველო, საქართველოს სსრ სოფლის მეურნეობის სამინისტროში. 1981-1987 წლებში იყო სამთაწყაროს საბჭოთა მეურნეობის დირექტორი. 1987-1989 წლებში იყო ინსტრუქტორი საქართველოს კომუნისტური პარტიის ცენტრალური კომიტეტში, სოფლის მეურნეობის და კვების მრეწველობის განყოფილებაში. 1989-1990 წლებში იყო საქართველოს კომპარტიის წითელწყაროს რაიკომის პირველი მდივანი. 1990-1991 წლებში საქართველოს რესპუბლიკის უზენაესი საბჭოს წევრი, მაჟორიტარი, დედოფლისწყაროს საარჩევნო ოლქი, საქართველოს სსრ კომუნისტური პარტია. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1995-1999 წლებში იყო საქართველოს პრეზიდენტის რწმუნებულის მოადგილე კახეთის მხარეში. 1999-2004 წლებში იყო საქართველოს მე-5 მოწვევის პარლამენტის წევრი: მაჟორიტარი, N14 დედოფლისწყაროს საარჩევნო ოლქი, საქართველოს მოქალაქეთა კავშირი, აგრარულ საკითხთა კომიტეტის თავმჯდომარე.
რესურსები ინტერნეტში
კატეგორია:დაბადებული 18 სექტემბერი კატეგორია:დაბადებული 1956 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები
ბუდინოვსკის საავადმყოფოს ტერორისტული ინციდენტი
ბუდინოვსკის საავადმყოფოს ტერორისტული ინციდენტი (ხშირად ცნობილია როგორც მძევლების აყავნის პროცესი ბუდინოვსკის საავადმყოფოში) — მძევლების აყვანის პროცესი ბუდინოვსკის საავადმყოფოში. ეს მოხდა 1995 წლის 14 – დან 19 ივნისამდე, როდესაც 80 – დან 200 – მდე ჩეჩენი სეპარატისტი შამილ ბასაევის მეთაურობით თავს დაესხა რუსეთის სამხრეთ ნაწილში მდებარე ქალაქ ბუდიონოვსკს (მოსახლეობა დაახლოებით 60,000). თავდასხმის მსვლელობისას მხარეები ცეცხლის შეწყვეტაზე შეთანხმდნენ და სამშვიდობო მოლაპარაკებები გამართეს (რომელიც მოგვიანებით ჩაიშალა).
საწყისი შეტევა
ბასაევის ხალხი გადავიდა სტავროპოლის მხარეში სატვირთო ავტომობილებში დამალვის გზით. 14 ივნისს, დაახლოებით შუადღისას, ისინი შეიჭრნენ პოლიციის მთავარ განყოფილებაში და მერიაში, სადაც მთავრობის ოფისებზე აღმართეს ჩეჩნეთის დროშები.
რამდენიმე საათის შემდეგ, რუსეთის შეიარაღებულ ძალებთან დაპირისპირების შემდეგ მათ ქალაქის საავადლყოფოში გადაინაცვლეს. ქ მათ მძევლად აიყვანეს 1500-დან 1800 ადამიანი (ზოგიერთი შეფასებით, ისინი აღწევენ 2,000 ან თუნდაც 2,500), რომელთა უმეტესობაც მშვიდობიანი მოქალაქე იყო (მათ შორის 150-მდე ბავშვი და რამდენიმე ახალშობილი). საავადმყოფოში შესვლამდე მათ დახვრიტეს 100-მდე სამოქალაქო პირი თანამშრომლობაზე უარის თქმის გამო.
მძევლები
ბასაევმა ულტიმატუმი წამოაყენა და მძევლების მოკვლით იმუქრებოდა, თუ მის მოთხოვნებს არ დააკმაყოფილებდნენ. ეს მოიცავდა ჩეჩნეთის პირველი ომის დასრულებას და რუსეთის მიერ ჩეჩნეთის წარმომადგენლებთან პირდაპირ მოლაპარაკებებს. ასევე, ბასაევმა მოსთხოვა რუსეთის ხელისუფლებას ჟურნალისტების დაშვება და ჩეჩნეთის პოზიციაზე შესვლა. რუსეთის პრეზიდენტმა ბორის ელცინმა დაუყოვნებლივ აღუთქვა, რომ ყველაფერს გააკეთებდა მძევლების გასათავისუფლებლად მან შეტევა დაგმო და მას ,,უპრეცედენტო ცინიზმი და სისასტიკე" უწოდა.
15 ივნისს საღამოს 8 საათზე ჩეჩნებმა მოკლეს მძევალი. როდესაც რეპორტიორები დანიშნულ დროს არ მივიდნენ, ბასაევის ბრძანებით კიდევ ხუთი მძეველი დახვრიტეს. ნიუ იორკ თაიმსმა საავადმყოფოს მთავარი ექიმის სიტყვებზე დაყრდნობით თქვა, რომ ,,რამდენიმე ჩეჩენმაშემთხვევითობის პრინციპით ააყენა ხუთი მძევალი და ესროლა მათ, რათა მსოფლიოსთვის ეჩვენებინათ, რომ ისინი სერიოზულად ითხოვდნენ რუსული ჯარების გასვლას მათი მიწებიდან".
უსაფრთხოების მინისტრმა სერგეი სტეპაშინმა სიკვდილით დასჯის შესახებ ცნობებს ,,ბლეფი" უწოდა.
სამდღიანი ალყის შემდეგ, რუსეთის ხელისუფლებამ უსაფრთხოების ძალებს დაავალა საავადმყოფოს კომპლექსის განთავისუფლება. დასაქმებულ ძალებში შედიოდნენ: პოლიცია ("მილიცია") და შინაგანი ჯარები, ასევე სპეცრაზმი, ფედერალური უსაფრთხოების სამსახურის ელიტარული ალფა ჯგუფი. დატყვევებიდან მეოთხე დღეს, გამთენიისას, სპეციალურმა ძალებმა შეუტიეს  საავადმყოფოს შენობას, სასტიკი წინააღმდეგობის გაწევით. რამდენიმესაათიანი ბრძოლის შემდეგ, რომელშიც მრავალი მძევალი მოკლეს, შეთანხმდნენ ადგილობრივი ცეცხლის შეწყვეტის შესახებ და 227 მძევალი გაათავისუფლეს; 61 ადამიანი გაათავისუფლა რუსულმა ჯარებმა.
რამდენიმე საათის შემდეგ საავადმყოფოზე რუსეთის მეორე შეტევაც ჩაიშალა და ეს მესამედაც განმეორდა, რასაც დიდი რაოდენობით მსხვერპლი მოჰყვა. რუსეთის ხელისუფლებამ ჩეჩნები დაადანაშაულა მძევლების ადამიანურ ფარად გამოყენებაში. ელცინის ადამიანის უფლებების საკითხებში მრჩეველმა სერგეი კოვალიოვმა აღწერა სცენა: ,,ნახევარ საათში საავადმყოფო იწვა და მეორე დილამდე გავიგეთ, რა მოხდა იქ ამ სროლის შედეგად. ჩემი თვალით ვნახე ნაჭრები ადამიანის ხორცი კედლებსა და ჭერზე იყო მიჯაჭვული და დამწვარი გვამები ... ".
სორლადა
სორლადა (Sorlada) — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 6,41 კმ². მოსახლეობა — 57 კაცი (2020 წ.).
ბუდინოვსკის საავადმყოფოს ტერორისტული ინციდენტი
მსხვერპლი
ოფიციალური მონაცემებით, 129 მშვიდობიანი მოქალაქე დაიღუპა და 415 დაიჭრა (მათგან 18 მოგვიანებით გარდაიცვალა ჭრილობის გამო). გარდაცვლილებიდან 105 მძევალი იყო. ამასთან, დამოუკიდებელი შეფასებით, საავადმყოფოზე სპეცრაზმის თავდასხმის შედეგად 166 მძევალი დაიღუპა და 541 დაიჭრა. დაიღუპა მინიმუმ 11 რუსი პოლიციელი და 14 ჯარისკაცი. რუსეთის მიერ ევროსაბჭოსთვის წარდგენილ მოხსენებაში ნათქვამია, რომ დაიღუპა 130 მშვიდობიანი მოქალაქე, 18 პოლიციელი და 18 ჯარისკაცი და დაიჭრა 400-ზე მეტი ადამიანი.
Кх
კატეგორია:კირილური დიგრაფები
ბუდინოვსკის საავადმყოფოს ტერორისტული ინციდენტი
მსხვერპლი
განადგურდა და დაზიანდა ქალაქში 160 – ზე მეტი შენობა, მათ შორის 54 მუნიციპალური შენობა და 110 კერძო სახლი. ყოფილ მძევლებს შორის ბევრს ჰქონდა ფსიქოლოგიური ტრავმა და ისინი ბუდიონოვსკის ახალ საავადმყოფოში მკურნალობდნენ.
სქოლიო
კატეგორია:ტერორისტული აქტები კატეგორია:ტერორიზმი რუსეთში კატეგორია:ტერორისტული აქტები რუსეთში კატეგორია:ტერორისტული აქტები 1995 წელს კატეგორია:ჩეჩნეთის პირველი ომი
სორლადა
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ანაბეჭდი
ანაბეჭდი — საღებავწასმული საბეჭდი ფორმიდან ქაღალდზე ან სხვა მასალაზე გადატანილი სასტამბო ტექსტი ან გრაფიკული გამოსახულება. ანაბეჭდს ამზადებენ სტამბაში აწყობის პროცესში დაშვებული შეცდომებისა და სარედაქციო სწორებისათვის, არსებობს სასინჯი ანაბეჭდიც, რომელსაც ფერადი ბეჭდვის დროს ფორმების მომზადების სხვადასხვა ეტაპზე ფერებისა და გამოსახულების საკონტროლოდ და შესწორებათა შესატანად იყენებენ.
რესურსები ინტერნეტში
კატეგორია:ბეჭდვა
ირანის საკონსულოს შენობა ერევანში
ირანის საკონსულოს შენობა ერევანში — სომხეთის ისტორიულ-კულტურული მემკვიდრეობის ძეგლი, მდებარეობს ერევანში, კენტრონის რაიონში, ჰანრაპეტუთიუნის ქუჩაზე.
ისტორია
არქიტექტორ ვარაზდატ ჰარუთიუნიანის სიტყვებით, 1950-იან წლებში ქუჩა რომელზეც მდებარეობს ძეგლი ეკუთვნოდა სპარსეთის ხაჯი-აბბასს კალიბარა აბდუ ხუსეინ ოღლუს. საკონსულო ფუნქციონირებდა 1920 წლამდე. 1922-1937 წლებში აქ მდებარეობდა სომხური დივიზიის შტაბი, მოგვიანებით კი სამი წლის მანძილზე სომხური დახმარების კომიტეტი, რომელსაც ხელმძღვანელობდა პოეტი ჰოვანეს თუმანიანი. საბჭოთა პერიოდში 1924 წელს, შენობაში განთავსებული იყო პოლიტპარტიული სკოლა, შემდეგ 18 წლის მანძილზე მდებარეობდა სომხეთის სამხედრო პროკურატურა. 1964 წლიდან დღევანდელ დღემდე შენობაში განთავსებულია სომხური კულტურული მემკვიდრეობის გადარჩენის კომპანია. მის ფუძემდებლებად ითვლება მხატვარი/აკადემიკოსი მარტიროს სარიანი, არქიტექტორი ვარაზდატ ჰარუთიუნიანი და არქეოლოგ/ისტორიკოსი ბაბკენ არაქელიანი. პირველი პრეზიდენტი იყო მარტიროს სარიანი.
შენობა
შენობა ერთსართულიანია, მოპირკეთებულია ტუფის ქვებით. ზემოდან, ცენტრში მდებარეობს დიდი მრგვალი კონსტრუქცია, ხოლო ზედა თაღები მორთულია ორნამენტებით. ირანის კონსულის კედლები მთლიანად მოხატულია. ოთახის სამხრეთ კედელზე მოთავსებულია სარკეებით გაწყობილი სალოცავი ადგილი. შესასვლელის მარცხნივ კიბეებით სარდაფშია ჩასასვლელი (კიბე ამჟამად ჩამოქცეულია).
ინტერიერი
მოხატულობა ინტერიერში მშენებლობის დროინდელია. ახასიათებს აღმოსავლური, სპარსული სტილი და მდიდარია სომხური მოტივებით, რის ნათელ მაგალითსაც წარმოადგენს. მხატვრობაზე მრავლადაა გამოყენებული სომხური მინიატურებისათვის დამახასიათებელი მოტივები. ასევე შეიმჩნევა სპარსული მოტივებიც.
საკონსულოში ჩატარდა სარომონტო სამუშაოები, რომლის დროსაც აღდგენილ იქნა მხატვრობა სპეციალისტების ჯგფის მიერ. მათ განაახლეს ფერები და აღადგინეს დაზიანებული ფრაგმენტები.
ამჟამინდელი სტატუსი
2014 წლიდან შენობაში განთავსებულია სომხეთის ისტორიული ძეგლების დაცვის საზოგადოება და ძეგლებისა და ღირსშესანიშნაობების საერთაშორისო საბჭოს სომხეთის ოფისი (IMSS). შენობა გარემონტებულია მუნიციპალიტეტისა და კულტურის სამინისტროს ინიციატივით. იგეგმება ნაგებობის ჩართვა ტურისტული ადგილების სიაში.
სქოლიო
კატეგორია:ერევნის შენობა-ნაგებობები კატეგორია:სომხეთის ისტორიულ-კულტურული მემკვიდრეობის ძეგლები
ნობელის მშვიდობის პრემია
ნობელის პრემია მშვიდობის განმტკიცებაში — ერთ-ერთი ნობელის ხუთი პრემიიდან, რომელიც ჩამოყალიბებული იქნა შვედი ინდუსტრიალისტის, გამომგონებლის და იარაღების მწარმოებელი ალფრედ ნობელის მიერ, ქიმიის, მედიცინის და ფიზიოლოგიის, ფიზიკის, ლიტერატურასა და ეკონომიკის ნობელის პრემიებთან ერთად. 1901 წლის მარტის შემდეგ, ის გაიცემა ყოველწლიურად (ზოგი გამონაკლისით) ადამიანებისათვის რომლებიც „შეიტანენ ყველაზე მეტ ან საუკეთესო წვლილს ერთა შორის ძმობის, არმიების შემცირების ან გაუქმების და სამშვიდობო კონფერენციების პოპულარიზაციისათვის“.
მისი პოლიტიკური ბუნების დამსახურებით, ნობელის პრემია ხშირად იყო სკანდალების ნაწილი.
ჩამოყალიბება
ალფრედ ნობელის სურვილზე დაყრდნობით, ნობელის მშვიდობის პრემია უნდა გადაეცეს ადამიანს ვინც „შეიტანს ყველაზე მეტ ან საუკეთესო წვლილს ერთა შორის ძმობი, არმიების შემცირებისა ან გაუქმების და სამშვიდობო კონფერენციების პოპულარიზაციისათვის“. ალფერდ ნობელის სურვილში კიდევ არის დაზუზტებული რომ პრემია უნდა გასცეს ნორვეგიის პარლამენტის მიერ არჩეულმა ხუთ წევრინამა ჯგუფმა, რომელსაც ნობელის ნორვეგიული კომიტეტი ეწოდება.
ნობელი გადაიცვალა 1896 წელს და არ დაუტოვებია არანაირი განმარტებები მშვიდობის ნობელის პრემიის კატეგორიად არჩევისათვის. რადგანაც თავად ქიმიური ინჟინერი იყო, ქიმიის და ფიზიკის კატეგორიები აშკარა არჩევნები იყო. ხოლო მშვიდობის პრემიის კატეგორიად არჩევისათვის მიზეზები არც თუ ისე აშკარაა. ნობელის ნორვეგიული კომიტეტზე დაყრდნობით, ნობელის მეგობრობამ მშვიდობის აქტივისტ და პაციფისტ ბერთა ფონ სტანერთან იქონია გავლენა მშვიდობის ნობელის პრემიის კატეგორიად ჩამოყალებაში. ზოგი კი ფიქრობდა რომ ეს იყო კომპესაცია ისეთი დამანგრეველი ძალების შექმნისათვის როგორიც იყო დინამიტი და ბალისტიტი, რომელებიც ორივე ნობელის ცხოვრებისას გამოიყენებოდა ძალოდივრივი გზებით. ბალისტიტი კი გამოიყენებოდა ომში და ირლანდიის რესპუბლიკის საძმო, ირლანდიური ნაციონალისტური ორგანიზცია, ახდენდა დინამიტით თავდასხმებს ბრიტანეთის იმპერიის წინააღმდეგ 1880-იან წლებში. ნობელი ასევე პასუხისმგებელი იყო ბოფორსის, რკინის და ფოლადის მწარმოებელი საწარმოს, იარაღების მწარმოებელ ქარხანად გადაკეთებაში.
ასევე არ არის ცნობილი თუ რატომ სურდა ნობელს მშვიდობის პრემიის გაცემა ნორვეგიაში, რომელიც ნობელის გადაცვალებისას პერსონალურ კავშირში იყო შვედეთთან. ნობელის ნორვეგიული კომიტეტი მიირჩენევს რომ ნობელმა ნორვეგია აირჩია იმიტომ რომ, ნორვეგიას არ ჰქონდა ისეთი მილიტარისტული ტრადიციები როგროც შვედეთს. ასევე XIX საუკუნის ბოლოს გაკეთებულ ჩანაწერების მიხედვით, ნორვეგიის პარლამენტი გახდა პარლამენტშორისი კავშირის წევრი, რომელიც ცდილობდა კონფლიქტების შეამდგომლობით გადაწყვეტას.
ნომინაცია და არჩევა
ნორვეგიის პარლამენტი ნიშნავს ნობელის ნორვეგული კომიტეტის წევრებს, რომლებიც შემდგომში ირჩევენ ნობელის მშვიდობის პრემიის ლაურეატებს.
ნომინაცია
ნომინაციები როგორც წესი წარდგენილნი უნდა იყვნენ თებერვლის დასაწყისში. ხოლო კომიტეტის წევრების ნომინაციები შეიძლება მიღებული იქნას კომიტეტის პირველ შეხვედრამდე.
2009 წელს, მიღებული იქნა რეკორდული, 205 ნომინაცია, თუმა რეკორდი მოიხსნა 2010 წელსაც, 237 ნომინაციით და 2011 წელსაც, 241 ნომინაციით. ნობელის ფონდის წესედებაში აკრძალულია ინფორმაციების გამოქვეყნება ლაურეატების არჩევისას ნომინაციების, მოსაზრებების და გამოკვლევების შესახებ, და ეს ყველაფერი დაიშვება მხოლოდ დაჯილდოვებიდან 50 წლის შემდეგ. დღეს ბევრი ადამიანი არის ცნობილი „ნობელის მშვიდობის პრემიის ნომინატად“, მაგრამ ამ „წოდებას“ არ აქვს არანაირი ოფიციალური პოზიცია და ნიშნავს რომ ეს ადამიანი ათასობით ნიმინატორიდან მხოლოდ ერთმა მაინც დაასახელა. 1939 წელს, შვედეთის პარლამენტის წევრმა სატირულად წამოაყენა ადოლფ ჰიტლერის ნომინაცია, რითიც დასცინა სერიოზულ, თუმცა წარუმატებელ ნევილ ჩემბერლენის ნომინაციას.
დაჯილდოება
ნობელის ნორვეგიული კომიტეტის თავმჯდომარე წარადგენს ნობელის მშვიდობის პრემიას ნორვეგიის მონაქის თანდასწრებით ყოველი წლის 10 დეკემბარს (ალფრედ ნობელის გარდაცვალების დღეს). ნობელის მშვიდობის პრემია ერთადერთი ნობლეის პრემიაა რომელიც არ გაიცემა სტოკჰოლმში. ნობელის პრემიის ლაურეატი იღებს დიპლომს, მედალს და დოკუმენტს რომელიც ადასტურებს პრემიის რაოდენობას. 2019 წლისათვის, პრემია შეადგენდა 9 მილიონ შვედურ კრონს. 1990 წლის შემდეგ, ნობელის მშვიდობის პრემიის დაჯილდოვების ცერემონია ტარდება ოსლოს მერიაში.
1947-1989 წლებში ნობელის მშვიდობის პრემიის დაჯილდოვების ცერემონია ოსლოს უნივერსიტეტის იურიდიული ფაკულტეტის ატრიუმში ტარდებოდა, ოსლოს მერიიდან რამდენიმე ასეული მეტრი მოშორობეით, 1905-1946 წლებში ცერემონია ტარდებოდა ნობელის ნორვეგულ ინსტიტუტში ხოლო 1901-1904 წლებში სტორინგის შენობაში (ნორვეგიის პარლამენტი შენობა).
ნობელის პრემიის ლაურეატები მშვიდობის განმტკიცებაში
2016 წლისათვის, ნობელის მშვდობის პრემია გადაეცა 104 ადამიანს და 23 ორგანიზაციას. ნობელის მშვიდობის პრემია მოგებული აქვს 16 ქალს, მეტის ვიდრე სხვა ნებისმიერ ნობელის პრეამიაში. ნობელის მშვიდობის პრემია ორჯერ ან მეტჯერ მხოლოდ ორ ნომინაციას აქვს მოგებული, წითელი ჯვრის საერთაშორისო კომიტეტს (1919, 1944 და 1963 წლებში) და გაეროს ლტოლვილთა უმაღლესი კომისარიატს (1954 და 1981 წლებში). ლე დიკ თხო არის ერთადერთი ადამიანი რომელმაც უარყო ნობელის მშვიდობის პრემია.
ადიღეური ვიკიპედია
ადიღეური ვიკიპედია (Адыгэ Википедие) — ვიკიპედიის განყოფილება ადიღეურ ენაზე. თავისუფალი ენციკლოპედია. გაეშვა 2016 წელს. 2016 წლის 16 ივნისის მდგომარეობით მოიცავს 362 სტატიას. ადიღეურ ვიკიპედიაში სიღრმე მცირეა და უდრის 14.8 პუნქტს. აქტიურ მომხმარებელთა რიცხვი დაახლოებით 20-მდეა.
რესურსები ინტერნეტში
კატეგორია:ვიკიპედიები ენების მიხედვით
ნაყარი (ფუტკარი)
მინიატიურა|ნაყარი დაშვებისას ნაყარი — პროცერი რომლის დროსაც დედოფალი ტოვებს საცხოვრებელს დიდი რაოდენობით მუშა ფუტკრებით. ნაყარის დროს მომუშავეთა 60% ტოვებს საცხოვრებელს სადაც ძველი დედოფალი არის. ნაყარში შეიძლება შედიოდეს ათასიდან ათი ათასამდე ფუტკარი. ამ დროს დედოფალი ძალიან მძიმეა იმისთვის რომ ნაყარი შორ დისტანციებზე წავიდეს ამიტომ მზვერავი ფუტკრები იპოვიან უახლოეს თავშესაფარს და იქ ჩერდებიან თუმცა ეს მუდმივი საცხოვრებელი არ ხდება, ჩვეულებრივ ნაყარი დროებითო საცხოვრებლიდან 3 დღეში გავა. ნაყრის გამოსვლის დროს ფუტკრების უმრავლესობა უსაქმოდ არიან, ისინი სკის გარეთ არიან შეგროვებულები, გამოსვლის დრო ჩვეულებრივ არის თბილი, მზიანი და წყნარი დაახლოებით 10-14 საათებში. მეფუტკრეები ტოტებზე ან ხეებზე დასახლებულ/შეფარებულ ფუტკრებს დედოფლიანად შესაფერის ყუთში ათავსებენ და სკაში გადაყავთ. ასევე არსებობს მახეები რომელიც ფუტკრების მოსაზიდად გამოიყენება და იმისთვის რომ მასში ფუტკრები დასახლდნენ იგივე მიზნით.
ლიტერატურა
კატეგორია:მეფუტკრეობა
კრომლეხი
300px|მინი|სვინსაიდის ინგლისური კრომლეხი კრომლეხი — ნეოლითის დროინდელი მეგალითური ნაგებობა, ქვის ფილების წრიული ან კვადრატული ფორმის ნაგებობა. გავრცელებულია ბევრგან, განსაკუთრებით ჩრდილოეთ საფრანგეთსა და ინგლისში, გვხვდება ამიერკავკასიაშიც. საქართველოში აგრძელებს დოლმენების არქეოლოგიურ კულტურას. ორი კრომლეხი აღმოჩენილია სოხუმის მუნიციპალიტეტის სოფელ ეშერაში.
კრომლეხის ძირითადი   ნაწილია ცენტრალური მოედანი ანუ პირველი  წრის შუაგული, რომელიც  ზემოდან იფარებოდა  დიდი ზომის  ფილებით. სწორედ აქ ხდებოდა მიცვალებულის   დაკრძალვა. ძვლებთან და კბილებთან ერთად ინვენტარი აღმოჩნდა  წრეებს  შორის   და  კრომლეხის  გარეთაც. აღმოჩენილია შემდეგი სახის მასალა: პატარა ტოლჩები ჰორიზონტალური ყურით და შევრონისებრი ორნამენტით, მინიატურული ცრუყურიანი სასმისები, ქუსლგამოყვანილი  ვარდისებრსარჩულიანი ნაძვისებრორნამენტიანი ქოთნები, ბრინჯაოს ფოთლისებრი და ალისებრი სატევრები, ბრინჯაოს ისრიპირები, შუბისპირები, რკინის სამკაპა ისრისპირი, რკინის  კვერთხისპირი, რკინის დანა–ხანჯალი, ჭვირული  სფეროსებრი  დაფანჯრული  სამკუთხა  ფორმის, თავკვერიანი და  წყვილი ცხვრის   სტილიზებული   გამოსახულებიანი  საკინძეები, ბრინჯაოს  ღუზისებრი  ნივთი, მრგვალი  და  ოვალური  ფორმის სასაფეთქლე რგოლები, ბრინჯაოს ბეჭდები და სხვა.
კრომლეხი დროის დიდ  მონაკვეთზე  გამოიყენებოდა  ადამიანის მიერ როგორც დასაკრძალი ადგილი. ქვედა ზღვარი მისი არსებობისა არის ძვ. წ. II ათასწლეულის I ნახევარი, ხოლო ზედა ზღვარი კი  გვიანი ბრინჯაოს ადრეული საფეხურია. ძვ. წ. I ათასწლეულის I ნახევარში კრომლეხი წყვეტს არსებობას.
სქოლიო
კატეგორია:მეგალითური ნაგებობები
მასტერსი 2003 (სნუკერი)
მასტერსი 2003 (Masters 2003, აგრეთვე ცნობილია, როგორც Benson and Hedges Masters 2003 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2003 წლის 2 თებერვლიდან 9 თებერვლამდე Wembley Conference Centre-ში, ლონდონში. ტურნირის გამარჯვებული გახდა მარკ უილიამსი, რომელმაც ფინალში დაამარცხა სტივენ ჰენდრი ანგარიშით 10:4.
კვალიფიკაცია
საკვალიფიკაციო ტურნირის გამარჯვებული და მოთამაშე, რომელმაც 2003 წლის მასტერსზე თამაშის უფლება მოიპოვა, გახდა მარკ დეივისი. ფინალში მან მეჰმედ ჰუსტნუ დაამარცხა 9:6.
უმაღლესი ბრეიკი კვალიფიკაციაში გააკეთა ტონი დრაგომ — 147 ქულა.
სქოლიო
კატეგორია:მასტერსი (სნუკერი) კატეგორია:2003 წელი სნუკერში
ბარუუნ-ურტი
ბარუუნ-ურტი (Баруун-Урт) — ქალაქი მონღოლეთში, სუხე-ბატორის აიმაკის ადმინისტრაციული ცენტრი. მდებარეობს ქვეყნის აღმოსავლეთ ნაწილში. ფართობი შეადგენს 59 კმ²-ს, მოსახლეობა — 15 549 ადამიანს, სიმჭიდროვეა 265 ადამიანი კმ²-ზე (2008 წ.).
სქოლიო
კატეგორია:მონღოლეთის აიმაკების ადმინისტრაციული ცენტრები კატეგორია:სუხე-ბატორის აიმაკი
ყაბარდოული ვიკიპედია
ყაბარდოული ვიკიპედია (Адыгэбзэ Уикипедиэ) — ვიკიპედიის განყოფილება ყაბარდოულ ენაზე. თავისუფალი ენციკლოპედია. გაეშვა 2011 წელს. 2016 წლის 16 ივნისის მდგომარეობით მოიცავს 1560 სტატიას. 2013 წლის აპრილში შეიქმნა მე-1000 სტატია. აქტიურ მომხმარებელთა რიცხვი დაახლოებით 15-მდეა.
რესურსები ინტერნეტში
კატეგორია:ვიკიპედიები ენების მიხედვით
სუნიიგა (ნავარა)
სუნიიგა (Zúñiga; Zuñiga) — ქალაქი და მუნიციპალიტეტი ესპანეთში, შედის ნავარის პროვინციის ესტელია-ორიენტალის კომარკის შემადგენლობაში. ფართობი — 11,86 კმ². მოსახლეობა — 99 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ბელა-ვისტა
ბელა-ვისტა (Bela Vista) — მუნიციპალიტეტი ბრაზილიაში, მატუ-გროსუ-დუ-სულის შტატში; მდებარეობს ზღვის დონიდან 180 მეტრზე. მიეკუთვნება მატუ-გროსუ-დუ-სულის შტატის სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ბოდოკენის შემადგენლობაში.
2010 წლის მონაცემებით, მოსახლეობა 23 181 ადამიანს შეადგენდა, მოსახლეობის სიმჭიდროვე 4.74 კმ²-ზე. ფართობი 4 892 კმ²-ია.
რესურსები ინტერნეტში
კატეგორია:მატუ-გროსუ-დუ-სულის შტატის მუნიციპალიტეტები
ანაბარის ყურე
ანაბარის ყურე — ყურე ლაპტევების ზღვის დასავლეთ ნაწილში. კონტინენტსა და ნახევარკუნძულ ნორდვიკს შორის. ხმელეთში შეჭრილია 67 კმ-ზე. სიგანე შესასვლელთან 76 კმ, შიდა ნაწილში 7-9 კმ, სიღრმე 3-12 მ. მისი ნაპირები მაღალი და ციცაბოა. ყურის სამხრეთი ნაწილი გადადის ანაბარის უბეში, რომელშიც ჩაედინება მდინარე ანაბარი. ყურე წელიწადის უმეტეს დროს ყინულითაა დაფარული.
ლიტერატურა
კატეგორია:რუსეთის ყურეები
Къ
Къ, къ — კირილური დამწერლობის დიგრაფი. გამოიყენება აბაზური, ხუნძური, აღულური, ადიღეური, დარგუული, ინგუშური, ყაბარდოული, ბალყარული, კუმიკური, ლაკური, ლეზგიური, ოსური, რუთულური, თაბასარანული, წახური, ჩეჩნური ენებში.
დამატებითი ინფორმაცია
აღნიშნული ასო გამოიყენება შემდეგ ენებში:
კატეგორია:კირილური დიგრაფები
მრგვალი ქალაქი
thumb|right|250px|[[ბაღდადის რუკა 767-912 წლებში. (ვილიამ მიური, 1883).]] ალ-მანსურის მრგვალი ქალაქი (ასევე მშვიდობის ქალაქი — ﻣﺪﻳﻨـة ﺍﻟسلام, „მადინატ ას-სალამ“) — უძველესი ქალაქი, თანამედროვე ბაღდადის დასავლეთ ნაწილში, აშენებულია აბასიანი ხალიფა ალ-მანსურის მიერ 767-სა და 912 წლებს შორის, როგორც აბასიანთა სამეფო კარი. აბასიანების დროს ქალაქის ოფიციალური სახელი სწორედ მშვიდობის ქალაქი იყო. მრგვალი ქალაქის ტერიოტიაზე მდებარეობს ცნობილი ბიბლიოთეკა სიბრძნის სახლი.
რესურსები ინტერნეტში
კატეგორია:ბაღდადი
სლუბიცე
სლუბიცე (პოლ. Słubice; გერმ. Dammvorstadt) — ქალაქი დასავლეთ პოლონეთში, ლუბუშის სავოევოდოში გერმანიის საზღვართან. განლაგებულია მდინარე ოდრაზე, გერმანიის ქალაქ ოდერის ფრანკფურტის მოპირდაპირე მხარეს, რომლის ნაწილიც იყო 1945 წლამდე (დამვორშტადტის სახელით). 2011 წლის მონაცემებით ქალაქში დაახლ. 18 000 ადამიანი ცხოვრობს.
რესურსები ინტერნეტში
კატეგორია:პოლონეთის ქალაქები
ვოლოდარკის რაიონი (კიევის ოლქი)
ვოლოდარკის რაიონი (Володарський район) — რაიონი უკრაინაში, კიევის ოლქში. მისი ფართობია 649 კმ². 2006 წლის აღწერის მონაცემებით რაიონის მოსახლეობა 23 345 ადამიანს შეადგენდა, ხოლო სიმჭიდროვე 36 კაცს კმ²-ზე. ვოლოდარკის რაიონის ადმინისტრაციული ცენტრია ქალაქი ვოლოდარკა.
სქოლიო
კატეგორია:კიევის ოლქის რაიონები
ილო მთიბელაშვილი
ილო მთიბელაშვილი — ქართველი პოეტი. დაიბადა 1901 წელს დუშეთის მუნიციპალიტეტის სოფელ ჩარგალში. მცირე ხანში მისი მშობლები საცხოვრებლად ჯერ დედოფლისწყაროს მუნიციპალიტეტის სოფელ ქვემო ქედში გადასულან, შემდეგ - ყვარლის მუნიციპალიტეტში. საბოლოოდ კი ლაფანყურში დამკვიდრებულან. ილო მთიბელაშვილს სკოლაში არ უვლია, წერა-კითხვა მწყემსობაში ისწავლა. თითქმის მთელი სიცოცხლე ცხვარში გაატარა. იყო ფერმის გამგეც. 1953 წელს, როცა კოლმეურნეობის მანქანით ზამთრის საძოვრებიდან სოფელში ბრუნდებოდა, მანქანა გადავარდა და დაიღუპა. დაკრძალულია ლაფანყურში.
კრინ ანტონესკუ
კრინ ანტონესკუ (Crin Antonescu, 21 სექტემბერი 1959, ტულჩა, რუმინეთი) — რუმინელი სახელმწიფო და პოლიტიკური მოღვაწე, ქვეყნის  სენატის თავმჯდომარე 2007 წლიდან, 2012 წლის ივლის-აგვისტოში რუმინეთის პრეზიდენტის მოვალეობის შემსრულებელი.
ბიოგრაფია
1985 წელს დაამთავრა ბუქარესტის უნივერსიტეტის ისტორიული ფაკულტეტი, რის შემდეგაც მუშაობდა ისტორიის მასწავლებლად. 1989–1990 წლებში ბუქარესტის ისტორიისა და არქეოლოგიის მუზეუმის კურატორია. 1996–2008 წლებში რუმინეთის დეპუტატთა პალატის წევრია. 2008 წელს რუმინეთის სენატორია ბუქარესტიდან. 2008 წლის დეკემბრიდან სენატის ვიცე-თავმჯდომარეა. თანამდებობიდან გადადგა 2009 წლის 30 აგვისტოს. მონაწილეობდა 2009 წლის საპრეზიდენტო არჩევნებში და დაიკავა მესამე ადგილი 20,02 %-ით. 2012 წლის 3 ივლისიდან რუმინეთის სენატის თავმჯდომარეა. 6 ივლისს პარლამენტმა რუმინეთის პრეზიდენტ ტრაიან ბესესკუს იმპიჩმენტი გამოუცხადა და ქვეყნის პრეზიდენტის მოვალეობა დაეკისრა კრინ ანტონესკუს.
სქოლიო
კატეგორია:რუმინეთის პრეზიდენტები კატეგორია:დაბადებული 1939
КӀ
КӀ, кӀ — კირილური დამწერლობის დიგრაფი. გამოიყენება აბაზური, ხუნძური, აღულური, ადიღეური, დარგუული, ინგუშური, ყაბარდოული, ლაკური, ლეზგიური, რუთულური, თაბასარანული, წახური ენებში.
რუმინეთის პარლამენტი
რუმინეთის პარლამენტი (Parlamentul României) — რუმინეთის რესპუბლიკის საკანონმდებლო და წარმომადგენლობითი ორგანო (პარლამენტი).
პარლამენტი შედგება ორი პალატისაგან:
რესურსები ინტერნეტში
კატეგორია:რუმინეთის პოლიტიკა
ფიერასფერასებრნი
ფიერასფერასებრნი (Fierasferidae ან Carapidae) — თევზების ოჯახი ქორჭილასნაირთა რიგისა. მათი სხეულის სიგრძე 30 სმ აღწევს. აქვთ შიშველი, წაგრძელებული სხეული; ანალური ხვრელი თავთან, ყელზეა მოთავსებული. ოჯახში 4 გვარის 25 სახეობაა. გავრცელებული არიან ტროპიკული და სუბტროპიკული ზღვების სანაპირო წყლებში. ფიერასფერასებრნთა განვითარება მეტამორფოზით ხდება: მატლები თავდაპირველად პლანქტონში ბინადრობენ, შემდეგ ეშვებიან ფსკერზე, იჭრებიან ზღვის ცხოველების სხეულში და პარაზიტულად ცხოვრობენ. ზრდასრული თევზი მასპინძლის სხეულიდან გამოდის.
ლიტერატურა
კატეგორია:ქორჭილასნაირნი
Sphinctomyrmex
Sphinctomyrmex — ტროპიკული ჭიანჭველათა გვარი. იკვებებიან ჭიანჭველების სხვა სახეობებით (მირმეკოფაგები).